Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9057

2. Megjegyzés. - Az eljárási forduló kijelölhető akár szinttartással, akár süllyedésben történő végrehajtásra, az egyes műszeres megközelítési eljárások által támasztott követelmények függvényében. Tiltott légtér (Prohibited area) - Az állam területe, vagy felségvize felett kijelölt meghatározott kiterjedésű légtér, amelyen belül légijárművek repülése tiltott. Radar irányvezetés (Radar vectoring) - Radarberendezés használatára alapozott, navigációs irányvezetés biztosítása légijárművek számára meghatározott irányok formájában. Domborzat (Relief) - A föld felszínének a tengerszinthez viszonyított magasságaiban lévő egyenetlenségek, melyeket a légiforgalmi térképeken szintvonalakkal, színárnyalással, árnyékolással, vagy a pontok tengerszinthez viszonyított magasságainak megadásával jelölnek. Jelentőpont (Reporting point) - Meghatározott földrajzi hely, amelyhez viszonyítva a légijármű helyzetét jelenteni lehet. Teljesítendő Navigációs Pontosság (Required Navigation Performance - RNP) - Kijelölt légtérben történő üzemeléshez a navigációs képesség pontosságára vonatkozó közlemény. Megjegyzés. - A navigációs teljesítőképességet és követelményeket adott RNP típusra és/vagy alkalmazásra határoznak meg. Felbontás (Resolution) - Mérési egységek, vagy számjegyek szám értéke, amelyben adott mért, vagy számított értéket kifejeznek, illetve használnak. Korlátozott légtér (Restricted area) - Az állam területe, vagy felségvize felett kijelölt, meghatározott kiterjedésű légtér, amelyen belül a légijárművek repülése bizonyos előírt feltételeknek megfelelően korlátozott. Irányváltásos eljárás (Reversal procedure) - A műszeres megközelítési eljárás kezdeti megközelítési szakasza folyamán a légijárművek számára az ellentétes irányba fordulás lehetővé tételéhez kijelölt eljárás. A szakasz magába foglalhat eljárási fordulókat, vagy alapfordulókat. 2007/70/II. szám RNP típus (RNP type) - Tengeri mérföld távolság értékben kifejezett és a szándék szerinti tartózkodási helytől számított"belül tartózkodás" értéke, amelyen a repülőgép a teljes repülési idő legalább 95 %-ában belül marad. Például. - Az RNP 4, plusz, vagy mínusz 7,4 km (4 tengeri mérföld) navigációs pontosságot jelent 95 százalékos "belül tartózkodási" alapon. Futópálya (Runway) - A szárazföldi repülőtéren kijelölt derékszögű, a légijárművek leszállására és felszállására előkészített terület. Futópálya várópont (Runway-Holding Position) - A futópálya, az akadály korlátozó felület, vagy az ILS/MLS kritikus/érzékeny területek védelmére kijelölt földi helyzetpont, amelynél a földi mozgást végző légijárműnek, vagy járműveknek meg kell állni és várakozni kell, amíg a repülőtéri torony irányító eltérő engedélyt nem ad. Futópálya sáv (Runway strip) - A futópályát, és ha ilyet létesítettek-a végbiztonsági sávot is magába foglaló, az alábbiak céljára szolgáló kijelölt terület:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes